《汲东坡所浚井一首》
宋代·苏籀

帅贰英英驻节旄，继唐流泽便滔滔。
源深东绝三桥市，涨缩西湖二雨篙。
沟驶甃坚无旱潦，瓶翻筒漏饮豚羔。
私家诵佛千畦稻，官帑收功万斛醪。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。